DE CORNEILLE DE SCHEPPER. 2i5 



ledicl x""^ du mois de mars, sur la minuict; et navigasmes tellefois avecq 

 bon vent, aultrefois avecq mauvais, jusques au xxvm""" dudict mois, 

 que lors arrivasmes à Ragusio, et me teintz illecq quelque temps au 

 moyen des festes de Pasques, aussy que j'attendoye lettres de Perigbegk, 

 sangzache en Herlzogovina, affin de passer avecq tant plus grande asseu- 

 rance. 



Aprilis. — VI"^ Après avoir tardé à Ragusio pour les raisons que dessus, 

 me mis en chemin, et par la voye reprinse en ce discours exploictay de sorte 

 que finablement , après une infinité de travaux, j'arrivay, moyennant l'ayde 

 de Dieu, le xxvi"" de ce mesme mois, en la cité de Constantinoble; mais 

 avant entrer je rencontray Bogusdoam saws, lieutenant du Bassa des saws, 

 avecq huict aultres saws, lesquels estoient venuz expressément pour me re- 

 cepvoir et conduire dans Constantinoble, et après avoir cheminé quelques 

 bonnes espaces de temps par la cité, nous descendasmes finablement au 

 logis d'ung grecq. Bogusdoam saws, en cheminant, me demanda sy j'ap- 

 portay aulcuns présens? Je respondeis que non ; et sy je venoy seulement 

 de la part du roy Ferdinande? Je respondeis que je venois principallement 

 de sa part, mais que j'avoye aussy quelque chose à communicquer au 

 nom de l'empereur Charles. Il demanda derechief sy, lorsque je baiseroy 

 les mains du grand Empereur, je ne luy présenteroye aulcunne chose ? 

 Je respondeis que je n'avoye aulcun don , au moyen que j'estoys venu en 

 poste et pour affaires qu'estoient de plus grande conséquence que n'es- 

 toient les présents. 



Copie des lettres d'Imbrahim Bassa au Roy Ferdinande. 



Imbrahim Bassa (les tiltres prémis qu'il est accoustumé s'attribuer) désire 

 toutte salul à Vostre Majesté en telles parolles : 



A vous qui estes roy de toutte la Germanie, Ferdinande, soit salut et 

 prospérité. 



Les lettres que je vous envoyé vous soyent agréables. 



Quand vous recepvrez ces présentes, sçaciez que la Majesté de mon sei- 

 gneur, lequel avecq sa foy ombrage toutte la terre, vous souhaite tout bien 



